Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, etxebizitzak zaharberritzeko behin-behineko kalifikazio espedienteei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta Lurralde Antolamenduko, Etxebizitzako, Paisaiako eta Proiektu Estrategikoetako Departamentuak idatziz erantzun diezazkion:

Irailaren 18ko 61/2013 Foru Dekretuak etxebizitza arloko jarduketa babesgarriak arautzen ditu, haietan barne etxebizitzak zaharberritzekoak.

Kexa ugari izan dira Departamentuaren ebazpena atzeratzen delako, aipatu foru dekretuaren 50. artikuluak arautzen duen zaharberritzeari dagokion behin-behineko kalifikazioa ematerakoan.

Espediente horien onespena atzeratzeak arazoak sorrarazten dizkie sustatzaileei, bereziki oraingo testuinguruan, zaharberritzeko obrak finantzatzeko eskatzen diren maileguen interes-tasak igotzen ari baitira. Izan ere, banku-entitateek ez dute mailegurik ematen behin-behineko kalifikazio hori onetsi arte.

Horrenbestez, Nafarroako Gobernuari honako galdera hauek aurkezten dizkiogu, idatziz erantzuteko:

1.- Zenbat espediente tramitatu dira 2021ean eta 2022an zaharberritzeko behin-behineko kalifikazioa lortzeko?

2.- Zein izan da batez besteko epea, zaharberritzeko behin-behineko kalifikazioa lortzeko espediente horien onespena edo ezespena ebazteko?

3.- Nafarroako Gobernuak zergatik ez du neurririk hartu espediente horiek izapidetzea eta ebaztea azkartze aldera?

4.-Nafarroako Gobernuak aurreikusi al du aldi baterako langileak kontratatzea edo bestelako neurririk hartzea, eraginkorrak izanen direnak Departamentuan dagoen espediente kopuru itzelari irtenbidea emateko?

Iruñean, 2022ko abuztuaren 29an

Foru parlamentaria: Adolfo Araiz Flamarique